Soledat Balaguer

Soledat Balaguer Bartzelonan jaio zen ​​1947. urtean, eta kazetaria eta idazlea da. Bere karreran zehar kazetaritza kritikoa eta ekoizpen literarioa uztartu ditu batez ere, baita bere konpromiso politikoa ere. Beti saiatu izan da bere independentzia herrialdearekiko konpromiso politikoarekin eta erradikalismo demokratikoarekin uztartzen, Kataluniako Asanbladatik eta Frankismoko Kazetari Demokratikoen Taldetik. Soledat Balaguer ezaguna da kazetari kritiko gisa jarduteagatik, bereziki Espainiar Trantsizioan (1975-1978) zehar, 70. hamarkadaren erdialdean, hain zuzen. Ikerketa akademiko batek dio Trantsizioa bitartean feminismoaren figura esanguratsuenetarikoa izan zela. 

Zutabeak idatzi zituen Por Favor aldizkarian (Bartzelona, 1974-1978), 1975. urteko urritik eta 1977.urteko urrira bitartean. Aldizkari honetan bi idatzi nabarmentzen dira. Alde batetik, “Alicia en el país de las maravillas”, non kritika sozialetik eta ironiatik jorratzen duen gaia. Bestetik, “El cincuenta y dos y pico por ciento”, zutabe feminista generoagatiko desberdintasunean eta arrakalan oinarritutakoa. Idatzi horiek frankismoan zehar garatu zen moral bikoitz eta matxista horretan zentratzen zen bereziki. Gainera, egitura patriarkalak salatzen eta seinalatzen zituen Trantsizioan zehar, baita emakumeek zituzten eskubideak eta baldintzak mahaigaineratzen zituen ere. Eraldaketarako momentua baitzen,aldaketa sozial eta politikoak emateko garaia, alegia. Kazetaritza-azterketa horrek ahots feminista kritiko gisa kokatu zuen garaiko prentsan, eta genero-desberdintasunari eta arrakalari buruzko eztabaida publikoan lagundu zuen, mainstream komunikabideetan gai horiek oraindik oso ohikoak ez ziren giro batean. Zentzu horretan, Soledat Balaguerren ekarpena eztabaidaezina egin zuen garaian hitz egiten ez ziren gaiak mahai gainean jartzeko eta eztabaida publikora igarotzeko. 

Horrez gain, ekoizpen literarioan ere aritu zen, eleberriak eta liburuak argitaratu baitzituen. Zarabanda (1982) da libururik nabarmenduena. Liburu honek emakume baten eguneroko bizitza kontatzen du, eta aspektu askotan gogora ekartzen du Virginia Woolfen Mrs. Dallowayen eleberrira. Bertan, emakumeen identitateari buruzko kezka feministak eta psikologikoak islatzen ditu.